Rudari će biti zatrpani nekoliko meseci
Mukotrpan plan za spasavanje zatrpanih rudara u Čileu jeste probijanje otvora širine oko 65 cm, kroz koji će se izvlačiti jedan po jedan
U prvom telefonskom razgovoru sa spoljnim svetom posle nesreće 5. avgusta, 33 rudara koji su uspeli da prežive 19 dana zatrpani na oko 700 metara pod zemljom, zapevali su himnu - iako svesni da neće hodati po površini zemlje najverovatnije do decembra. Čileanski ministar rudarstva, Lorens Golborn, poručio im je da je cela zemlja uz njih. Rudari su u nedelju zakačili poruku na bušilicu u kojoj su napisali da su živi i zdravi, što je izazvalo opštu radost članova porodica, baš kao i video snimak jednog od njih, načinjen video kamerom koja je spuštena pod zemlju. Kada se početkom avgusta konstrukcija rudnika bakra u Čileu srušila, rudari su se sklonili u pomoćno okno, a potom rasporedili po okolnim tunelima. Preživeli su jedući po 2 kašičice tunjevine, biskvit i gutljaj mleka na svakih 48 sati. kaže Elen Smit, urednica programa "Vesti o rudarskoj bezbednosti i zdravlju". Rudnik je trenutno vrlo nestabilan, a jedini način za dostavljanje pilula za hidrataciju i poruka podrške članova porodica zatrpanim rudarima je pomoću kapsula. objašnjava menadžer rudnika, Andres Sugaret. Opasan i mukotrpan plan za spasavanje zatrpanih rudara jeste probijanje otvora širine oko 65 cm, kroz koji će se izvlačiti jedan po jedan. Medicinski stručnjaci kažu da zatrpanim rudarima ne prete bolesti, ali da će problem biti njihovo mentalno zdravlje, pogotovo činjenica da neće znati datum izlaska na površinu. U poruci upućenoj supruzi, Mario Gomez je dotakao suštinu onoga sa čime će zatrpani rudari morati da se nose kako bi preživeli – strpljenje i veru. , napisao je Gomez. Njegova supruga, koja od nesreće ne prestaje da se moli, kaže da će čekati koliko god je potrebno da joj suprug bude spasen iz rudnika u koji, kako tvrdi, više nikada neće da kroči.